
B8-0010/2015
Resolucija Evropskega parlamenta
o primeru dveh pripadnikov italijanske vojne mornarice
(2015/2512(RSP))
Evropski parlament,
–
ob upoštevanju Pogodbe o delovanju Evropske unije,
–
ob upoštevanju Listine Evropske unije o temeljnih pravicah,
–
ob upoštevanju Evropske konvencije o varstvu človekovih pravic in temeljnih svoboščin ter dodatnih protokolov,
–
ob upoštevanju Konvencije Združenih narodov o pomorskem mednarodnem pravu,
–
ob upoštevanju Splošne deklaracije o človekovih pravicah,
–
ob upoštevanju izjav, ki jih je 16. decembra 2014 podala podpredsednica Komisije/visoka predstavnica Unije za zunanje zadeve in varnostno politiko Federica Mogherini,
–
ob upoštevanju vseh izjav Komisije in podpredsednice Komisije/visoke predstavnice o primeru dveh pripadnikov italijanske vojne mornarice Massimiliana Latorre in Salvatoreja Girone,
–
ob upoštevanju člena 123(2) Poslovnika,
A.
ker sta bila 15. februarja 2012 na območju, ki naj bi bilo v mednarodnih vodah, ubita dva lokalna ribiča in ker sta bila aretirana dva pripadnika italijanske vojne mornarice Massimiliano la Torre in Salvatore Girone, ki sta služila na italijanskem tankerju za prevoz nafte Enrica lexie; 
B.
ker je Indija 12. septembra 2014 Massimilianu La Torreju dovolila, da se za štiri mesece vrne v Italijo na zdravljenje, saj ga je v priporu zadela kap; ker je bil Massimiliano La Torre 6. januarja 2015 operiran na srcu in še vedno potrebuje zdravstveno oskrbo; ker je Salvatore Girone še vedno v Indiji;
C.
ker je italijanski zunanji minister Paolo Gentiloni izjavil, da so nemudoma pozvali italijanskega veleposlanika v Indiji na posvet; 
D.
ker sta marinca v Indijskem oceanu opravljala dejavnosti proti piratstvu na posebnem območju, na katerem naj bi bilo veliko tveganje piratstva;
E.
ker je treba priznati zanesljivost marincev, saj sta se med njunim obdobjem pripora prostovoljno vrnila v Indijo, potem ko sta prejela dovoljenje za potovanje v Italijo, s čimer sta se ponovno predala indijskim organom; 
F.
ker je treba priznati, da piratstvo privede do zelo stresnih situacij in velikega pritiska za vse vojaške posadke in enote za zaščito;
1.
ponovno izraža globoko zaskrbljenost v zvezi z italijanskima marincema, državljanoma EU, ki sta pridržana v Indiji od februarja 2012;
2.
poziva, naj se glede na to, da je vprašanje pravne suverenosti v zadevi zaradi pozicije italijanskega tankerja za prevoz nafte sporno, obe državi dogovorita, da se primer predloži Stalnemu arbitražnemu sodišču, ki je bilo ustanovljeno med prvo haaško mirovno konferenco, in poziva, naj ustrezno sodišče nato čim prej reši to zadevo;
3.
poudarja, da bi bilo treba zadevo rešiti v skladu z mednarodnim pravom, vključno s Konvencijo ZN o pomorskem pravu;
4.
izraža veliko zaskrbljenost zaradi pravne negotovosti v primeru dveh italijanskih marincev, ki po treh letih še vedno čakata, da spoznata svojo usodo;
5.
obžaluje, da imajo indijski organi pri vodenju postopka dveh italijanskih marincev zamude; 
6.
naroči svojemu predsedniku, naj to resolucijo posreduje podpredsednici Komisije/visoki predstavnici Unije za zunanje zadeve in varnostno politiko ter indijskim in italijanskim organom.

